131. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 34942/2982/89 της 7/15 Σεπτ. 1989 (ΦΕΚ Β΄694) Νομικό καθεστώς για τον Ε.Δ.Χ. «Τουριστικά» αυτοκίνητα. Έχοντας υπόψη: 1.Τις διατάξεις της περίπτ. ε του άρθρ. 1 του Β.Δ. 436/1961 (ΦΕΚ 111/Α/1961). 2.Τις διατάξεις του άρθρ. 16 του Νόμ. 1437/1984 (ΦΕΚ 59/Α/1984). 3.Το γεγονός ότι το μεταφορικό έργο των Ε.Δ.Χ. αυτοκινήτων «Τουριστικών» είναι περιορισμένο, γιατί αυτά εκτελούν «ειδικό έργο» μεταφοράς τουριστών υψηλής εισοδηματικής στάθμης, επισήμων προσώπων, Εκπροσώπων Κυβερνήσεων κ.α. με συνέπεια να απαιτούνται και ανάλογα αυτοκίνητα για το μεταφορικό αυτό έργο που δεν ενδείκνυται να εκτελεί άλλη κατηγορία αυτοκινήτων (ενοικιαζόμενα Ι.Χ.), αλλά ούτε και ταξί. 4.Το γεγονός ότι οι κάτοχοι των ανωτέρω Ε.Δ.Χ. αυτοκινήτων «Τουριστικών», λόγω του έργου που επιτελούν, έχουν συνήθως αυτοκίνητα αμερικανικής προελεύσεως (Κάντιλακ κ.λπ.) ή άλλα αξίας πολύ μεγαλύτερης από εκείνη των Ε.Δ.Χ. Ταξί, της οποίας η απόσβεση απαιτεί πολλά χρόνια. 5.Το γεγονός ότι η συνέχιση παροχής υπηρεσιών υψηλής στάθμης που προσφέρουν τα Τουριστικά ταξί το σύνολο των οποίων είναι 31, είναι κοινωνικά επιβεβλημένη, γεγονός που αποδεικνύεται από όλες τις Τουριστικά Ανταγωνίστριες Χώρες οι οποίες διαθέτουν τέτοια αυτοκίνητα, αποφασίζουμε: 1.Τα Ε.Δ.Χ. αυτοκίνητα «Τουριστικά», το σύνολο των οποίων είναι 31 να εξακολουθούν να διέπονται από το νομικό καθεστώς που ίσχυε γι’ αυτά ως την έναρξη της ισχύος του νόμου 1437/1984. Τα αυτοκίνητα αυτής της κατηγορίας θα αντικαθίστανται με άλλα αυτοκίνητα της ίδιας κατηγορίας και μέχρι 8 συνολικά θέσεων συμπεριλαμβανομένου και του οδηγού. 2.Καταργούμε το άρθρ. 16 του Νόμ. 1437/1984. Η ισχύς της αποφάσεως αυτής αρχίζει από τη δημοσίευσή της στην Εφημερίδα της Κυβερνήσεως. Κυρώθηκε και έχει ισχύ νόμου από τότε που εκδόθηκε από το άρθρ. 25 Νόμ. 1959/1-5 Αυγ. 1991 (ΦΕΚ Α΄123), (διόρθ. σφαλμ. στο ΦΕΚ Α΄131/29-8-1991, κατωτ. σελ. 242,8925). 1.Ε.γ.124-131 «Επιβατικά αυτοκίνητα (Δημόσιας και Ιδιωτικής Χρήσης) 